Publication: Magyar Közlöny
Issue: MK-1999-80 (Year: 1999, Number: 80)
Era: 1990-2004
Section: a Be. 92. § (1) bekezdésében meghatározott okai alkotmányosságának értékelésénél sajátos helyzetben volt. A hatályos jog alkotmányosságát attól függetlenül kellett megítélnie, hogy a törvényhozó a büntetőeljárásról szóló kihirdetett, de még hatályba nem lépett 1998. évi XIX. törvényben (a továbbiakban: új Be.), figyelembe véve a nemzetközi
Paragraph Index: 150

43. § (4) bekezdés]. Az Alkotmánybíróság döntésénél egyrészt mérlegelte, hogy a Be. 92. § (1) bekezdés c) pont harmadik fordulatának azonnali megsemmisítése következményeként olyan esetekben sem lehetne az előzetes letartóztatást elrendelni, amikor az állam bűnmegelőzési kötelezettségéből adódóan e kényszerintézkedés alkalmazása indokolt. Másrészt az Alkotmánybíróság figyelembe vette, hogy a törvényalkotónak több lehetősége van az alkotmányellenesség megszüntetésére. A szükséges jogszabály-módosításra az Alkotmánybíróság az Országgyűlésnek megfelelő időt kívánt biztosítani.

Source: https://magyarkozlony.hu/hivatalos-lapok/aad2cfddf9578b8de2694ec6f6e20613f4eefc20/dokumentumok/41285ece64e5328f54823a116139ff44462e1857/letoltes